อัศวิน รัตนประชา

อัศวิน รัตนประชา (1 พฤศจิกายน พ.ศ. 2489 - 12 ตุลาคม พ.ศ. 2564) หรือชื่อจริง สายัณห์ บำรุงกิจ  เป็นนักแสดงชาวไทยแสดงละครในช่วง พ.ศ. 2514 - พ.ศ. 2544 (พ.ศ. 2550, รับเชิญ) แสดงละครเรื่องแรกคือ ผู้ชนะสิบทิศ เมื่อ พ.ศ. 2514 และแสดงละครเรื่องสุดท้ายคือ ละอองดาว (รับเชิญ) เมื่อ พ.ศ. 2550

 ประวัติ 
อัศวิน รัตนประชา หรือชื่อจริง สายัณห์ บำรุงกิจ เกิดเมื่อวันที่ 1 พฤศจิกายน พ.ศ. 2489 ที่จังหวัดจันทบุรี เป็นพี่ชายแท้ ๆ ของ ธนาวุฒิ บำรุงกิจ หรือ พล พลาพร อดีตพระเอกละครช่อง 7 อัศวินเรียนจบชั้นมัธยมศึกษาปีที่ 3 จากจังหวัดจันทบุรี อัศวินเรียนหนังสือจบชั้นมัธยมศึกษาตอนต้นจากจังหวัดจันทบุรี แล้วมาเป็นทหารเรือที่อู่ตะเภา จังหวัดระยอง อยู่ 2 ปี เมื่อปลดประจำการได้ทำงานในตำแหน่งผู้จัดการบริษัทรถแท็กซี่นำเที่ยวที่อู่ตะเภาเหมือนเดิม จนกระทั่งในปี พ.ศ. 2514 ได้มาสมัครเป็นนักแสดงละครช่อง 4 บางขุนพรหมเรื่อง ผู้ชนะสิบทิศ ซึ่งสร้างโดย บุญถึง ฤทธิ์เกิด โดยรับบทเป็น "จะเด็ด" คู่กับ ศศิมา สิงห์ศิริ ต่อมา สนั่น นาคสู่สุข หรือ เซียนเป๋  ได้ชักนำเข้าสู่วงการภาพยนตร์โดยให้ใช้ชื่อในวงการบันเทิงว่า อัศวิน รัตนประชา เริ่มแรกได้เล่นภาพยนตร์เรื่อง 7 ดอกจิก โดยเป็น 1 ใน 7 พระเอก แต่เนื่องจากใช้เวลาหานักแสดงให้ครบ 7 คนนานเกินไปจึงออกฉายช้าไปเป็น พ.ศ. 2518 หลังภาพยนตร์เรื่อง พิษพยาบาท ของเสถียร ธรรมเจริญ ที่สร้างทีหลังแต่ออกฉายก่อนในปี พ.ศ. 2516 อัศวินจึงได้เริ่มเป็นที่รู้จักเล็กน้อยในฐานะพระเอกใหม่ที่แสดงร่วมกับ สมบัติ เมทะนี และ นัยนา ชีวานันท์ และเริ่มมีชื่อเสียงมากขึ้นจากภาพยนตร์เรื่อง สตรีที่โลกลืม (2518) ของ ชุติมา สุวรรณรัตน์ ในบทน้องชายของพระเอกซึ่งแสดงโดย สมบัติ เมทะนี จากนั้นจึงมีผลงานทางภาพยนตร์ต่อมาอีกหลายเรื่อง โดยส่วนใหญ่เป็นพระเอกร่วม, พระรอง และบทสมทบ บทพระเอกที่มีชื่อเสียงในภาพยนตร์ที่เขาแสดงคือเรื่อง ชีวิตเลือกไม่ได้ (2524) ซึ่งแสดงร่วมกับ เปียทิพย์ คุ้มวงศ์, นิภาพร นงนุช และ อนุสรณ์ เตชะปัญญา อีกเรื่องหนึ่งคือ วีรบุรุษกองขยะ

อัศวิน ได้มีผลงานทางละครหลายเรื่อง โดยมักรับบทเป็นพระเอกส่วนใหญ่ เนื่องจากหน้าตาที่หล่อเหลาคมเข้มและรูปร่างดี ละครที่สร้างชื่อเสียงนอกจากเรื่องผู้ชนะสิบทิศ ยังมีเรื่อง สวรรค์เบี่ยง ในปี พ.ศ. 2521 ทางช่อง 9 โดยรับบทเป็น "คาวี" คู่กับ เดือนเต็ม สาลิตุล และมีผลงานทางละครตามมาอีกหลายเรื่องทางช่อง 3, ช่อง 5, ช่อง 7 และ ช่อง 9 อาทิ เช่น นางสาวทองสร้อย, แม่ม่าย, มายา, กุหลาบไร้หนาม, อีสา ฯลฯ ทางช่อง 9 โรงแรมวิปริต, เงา, ลับแลใจ, นางแมวป่า ทางช่อง 7 ส่วนเรื่องสุดท้ายที่แสดงเต็มตัวในบท "อุทัย" เมื่อปี พ.ศ. 2544 คือ คมพยาบาท ทางช่อง 7 และได้รับเชิญให้แสดงละครของเอ็กแซ็กซ์เรื่อง ละอองดาว ในปี พ.ศ. 2550 

อัศวินได้ผันตัวไปทำธุรกิจขายรถมือสอง เป็นดีเจวิทยุและเป็นตัวแทนผลิตภัณท์อาหารเสริม โดยสนใจชมมวยไทยเป็นงานอดิเรก มวยไทยในมุมมองดารารุ่นเก่า อัศวิน รัตนประชา

อัศวิน มีอาการวูบฟุบหน้าลงไปกับโต๊ะหมดสติและทางครอบครัวนําส่งที่โรงพยาบาล จนเสียชีวิตเมื่อวันที่ 12 ตุลาคม พ.ศ. 2564 ที่โรงพยาบาลพระนั่งเกล้า จังหวัดนนทบุรี สิริรวมอายุ 74 ปีอาลัย "ตึ๋ง อัศวิน รัตนประชา" ปิดตำนาน พระเอกฉีกกฎของวงการ กรุงเทพธุรกิจ สืบค้นเมื่อ 12 ตุลาคม 2564

 ผลงาน 
 ภาพยนตร์ 
 พิษพยาบาท (2516)
 7 ดอกจิก (2518)
 สตรีที่โลกลืม (2518)
 แค้น (2518) 
 นายอำเภอใจเพชร (2518)
 ถนนนี้ชั่ว (2518) 
 แม่ม่ายใจถึง (2519) 
 วีระบุรุษกองขยะ (2519) รับบท เดชา
 ไอ้ปืนแฝด (2519) รับบท ก้อน
 เพลิงทะเล (2520)
 เมียรายเดือน (2520) 
 1 ต่อ 7 (2520) รับบท เบิ่งสูน
 ผู้ยิ่งใหญ่ชายแดน (2520) รับบท สวนช่า
 ทางชีวิต (2520) รับบท นิวัตร
 ไอ้ขลุ่ย (2520)
 รักเลือกไม่ได้ (2520) รับบท ริคาโต
 เหยียบหัวสิงห์ (2520) รับบท ธรรมราช
 หัวใจที่ไม่อยากเต้น (2520)
 12 สิงห์สยาม (2520) รับบท ชาย คล้ายจิต
 แรกรัก (2521)
 เพลงรักเพื่อเธอ (2521) รับบท นพ
 เลือดสีเดียว (2521)
 35 กะรัต (2522) รับบท อุ
 ชาติหินดินระเบิด (2522) รับบท อุเทน บรรยงค์
 วิหารบัณฑูร (2522)
 ตามล่า (2523)
 ชีวิตเลือกไม่ได้ (2524) รับบท ธานี ศิริศักดิ์
 ใครกำหนด (2524)
 เสือมังกร (2524)
 แค้นต้องฆ่า (2525)
 ลูกสาวกำนัน ภาค 2 (2526) รับบท พรเทพ (ตัวร้าย)
 สิงห์เดนตาย (2526)
 พลิกแผ่นดินล่า (2527) รับบท สารวัตรตำรวจ
 เปรียว (2527)
 รักของปรัศนีย์ (2527)

 ละคร 
2514: ผู้ชนะสิบทิศ ช่อง 4 จะเด็ด
2520: อำนาจลึกลับ ช่อง 5
2520: ศิวาราตรี ช่อง 9 รับบท ทุษยันต์
2521: ความรัก ตอน ปัญหาของแม่ ช่อง 3
2521: สวรรค์เบี่ยง  ช่อง 9 รับบท คาวี
2521: แม่ม่าย  ช่อง 9 รับบท หม่อมราชวงศ์ ศรัทธาเทพ
2522: นางสาวทองสร้อย  ช่อง 9 รับบท พฤกษ์ เวียงคีรี (คุณกลาง)
2522: ใครกำหนด ช่อง 9 รับบท ปริเยศ
2523: สามอนงค์ ช่อง 9 รับบท ภูมิ อภิรักษ์
2523: ภูตพิศวาส ช่อง 9 รับบท มารุต
2523: กุหลาบไร้หนาม ช่อง 9
2523: จิตไม่ว่าง ช่อง 3
2524: ศิขริน-เทวินตา ช่อง 3 รับบท ศิขริน
2524: มายา ช่อง 9  รับบท รชานนท์
2524: ลางรัก ช่อง 9 รับบท ธิติ ธราธร
2524: ชั่วฟ้าดินดับ ช่อง 7 รับบท แพน พิษณุ
2524: หลานสาวคุณหญิง ช่อง 9 
2525: อีสา ช่อง 9 รับบท สมศักดิ์
2525: ลมรัก ช่อง 9
2525: เงา ช่อง 7 รับบท ท่านชายวสวัตดีมาร
2526 โรงแรมวิปริต ช่อง 7 รับบท อธิวัฒน์
2526: ลับแลใจ ช่อง 7
2527: นางแมวป่า ช่อง 7
2527: สาปอสูร ช่อง 3 รับบท อิศรา
2527: ความลับของดาวมรกต ช่อง 7
2528: มัสยา ช่อง 7 รับบท หม่อมเจ้าสดายุ มยุรฤทธิ์
2529: แหวนทองเหลือง ช่อง 7 รับบท หมอเมตตา
2543: ดุจฟ้าไร้ดาว (รับเชิญ) ช่อง 7 
2544: คมพยาบาท ช่อง 7 รับบท อุทัย
2550: ละอองดาว (รับเชิญ) ช่อง 5

 อ้างอิง 

หมวดหมู่:นักแสดงชายชาวไทย
หมวดหมู่:นักแสดงจากจังหวัดจันทบุรี
หมวดหมู่:บุคคลที่เสียชีวิตในปี พ.ศ. 2564
หมวดหมู่:นักแสดงภาพยนตร์ชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงชายชาวไทยในศตวรรษที่ 20
หมวดหมู่:นักแสดงชาวไทย
หมวดหมู่:นักแสดงภาพยนตร์ชายชาวไทย